
Parlamentul  României

Camera  Deputaţilor
Comisia pentru Sănătate şi Familie       Nr. 4c-8/298 / 26  iunie 2017
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative pentru completarea art. 190 şi 1901 din Legea nr. 95/2006 privind reforma în domeniul sănătăţii trimisă Comisiei pentru sănătate şi familie spre dezbatere,  în fond, cu adresa nr. Plx 222/2017  din 6 iunie 2017.
În raport cu obiectul şi conţinutul reglementării, propunerea legislativă face parte din categoria legilor ordinare.
PREŞEDINTE,
Conf.Dr.Florin Buicu
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie             Nr. 4c-8/298 / 26 iunie 2017
R A P O R T  

asupra propunerii legislative pentru completarea art. 190 şi 1901 din Legea nr. 95/2006 privind reforma în domeniul sănătăţii
În temeiul dispoziţiilor art.95 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere în fond,  cu propunerea legislativă pentru completarea  art.190 şi 1901 din Legea nr. 95/2006 privind reforma în domeniul sănătăţii, trimisă cu adresa nr. Plx 222/2017 din 6 iunie 2017.
Senatul, în calitate de primă Cameră sesizată, a respins iniţiativa legislativă , în şedinţa din 29 mai 2017.
Potrivit dispoziţiilor art. 75 din Constituţia României, republicată, şi ale art.92 din Regulamentul Camerei Deputaţilor, republicat,  Camera Deputaţilor este Cameră decizională. 

     La întocmirea prezentului raport Comisia a avut în vedere :
· avizul negativ al Consiliului Legislativ (nr.196 din 5.04.2017)
· avizul negativ al Comisiei juridice, de disciplină şi imunităţi ( nr.Plx 222/2017 din 20.06.2017)
· avizul negativ al Comisiei pentru muncă şi protecţie socială ( nr.4c-7/755 din 19.06.2017) 
· avizul negativ al Comisiei pentru administraţie publică şi amenajarea teritoriului  ( nr.4c-6/233 din 20.06.2017)

· avizul negativ al Comisiei pentru învăţământ, ştiinţă, tineret şi sport ( nr.4c-9/185 din 13.06.2017)

· avizul negativ al Comisiei pentru drepturile omului, culte şi problemele minorităţilor naţionale ( 4c-5/275 din 14.06.2017)

· punctul de vedere negativ al Guvernului ( nr.677 din 12.05.2017)

Propunerea legislativă are ca obiect de reglementare trecerea activităţii cabinetelor de medicină şcolară şi preşcolară, precum şi a cabinetelor de medicină dentară  în coordonarea unui spital.

În conformitate cu prevederile art. 61 din Regulamentul Camerei Deputaţilor, republicat,  membrii Comisiei au examinat iniţiativa legislativă, în şedinţa din 20 iunie 2017. La lucrările comisiei au fost prezenţi  17 deputaţi din totalul de 19 membri.
   La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, dl. Dan Dumitrescu - secretar de stat în Ministerul Sănătăţii .
În urma dezbaterilor, Comisia pentru sănătate şi familie a  hotărât, cu unanimitate de voturi, respingerea propunerii legislative pentru completarea art. 190 şi 1901 din Legea nr. 95/2006 privind reforma în domeniul sănătăţii din următoarele considerente :

· în conformitate cu prevederile art.2 alin.(1) lit.b) din Ordonanţa de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările şi completările ulterioare, cabinetele de medicină şcolară au fost transferate în subordinea autorităţilor administraţiei publice locale şi nu se află în structura organizatorică a spitalelor;
· în conformitate cu prevederile art.12 alin.(1) şi (3) din Ordonanţa de urgenţă a Guvernului nr.162/2008, asistenţa medicală şi de medicină dentară acordată preşcolarilor şi elevilor pe toată perioada în care se află în unităţile de învăţământ se asigură în cabinetele medicale şi de medicină dentară în grădiniţe şi şcoli, iar acolo unde nu există cabinete medicale şi de medicină dentară în grădiniţe şi şcoli, asistenţa medicală şi de medicină dentară se poate realiza prin medicii de familie şi medicii dentişti din localităţile respective sau din localităţile apropiate.
În raport cu obiectul şi conţinutul său, propunerea legislativă face parte din categoria legilor ordinare . 
              PREŞEDINTE,                                              SECRETAR,

       Conf.Dr.Florin Buicu                                       Dr. Vass Levente
2
3

_1352184848.unknown

